**ქვეპროგრამა ,,ლუკა ასათიანის სახელობის სტიპენდია წარმატებული**

**სტუდენტებისათვის“**

**2022-2023 სასწავლო წლის საშემოდგომო სემესტრის შედეგები**

ქალაქ ბათუმის მუნიციპალიტეტის 2023 წლის ბიუჯეტით დამტკიცებული ქვეპროგრამის ,,სტიპენდია წარმატებული სტუდენტებისათვის“, ღონისძიების „ლუკა ასათიანის სახელობის სტიპენდია წარმატებული სტუდენტებისათვის“ ფარგლებში, განაცხადების მიღება მიმდინარეობდა მიმდინარე წლის 27 თებერვალი - 31 მარტის ჩათვლით პერიოდში.

აღნიშნულ პერიოდში, ქვეპროგრამის ფარგლებში სულ განსახილველად შემოვიდა 209 (ორას ცხრა) განაცხადი, რომელთაგან ქვეპროგრამით დადგენილ მოთხოვნებს აკმაყოფილებდა 177 (ას სამოცდაჩვიდმეტი) განაცხადი, 32 (ოცდათორმეტი) განაცხადი არ აკმაყოფილებდა ქვეპროგრამით დადგენილ მოთხოვნებს.

177 (ას სამოცდაჩვიდმეტი) სტუდენტიდან, ღონისძიების შესაბამისად, სტიპენდია უნდა გაიცეს 2022-2023 სასწავლო წლის საშემოდგომო სემესტრის შედეგების მიხედვით საუკეთესო 50 სტუდენტზე. ამათგან საუკეთესო შედეგების მქონე 40 სტიპენდიატზე პრიორიტეტული მიმართულებების მიხედვით, ხოლო საუკეთესო შედეგების მქონე 10 სტიპენდიატზე არაპრიორიტეტული მიმართულებების მიხედვით.

დოკუმენტაციის განხილვისა და შესწავლისას გაირკვა, რომ პრიორიტეტული მიმართულებებით განაცხადი შემოიტანა 79-მა სტუდენტმა (არქიტექტურის მიმართულებით - 18 (თვრამეტი); მშენებლობის/ინჟინერიის მიმართულებით - 5 (ხუთი); ფსიქოლოგიის მიმართულებით - 17 (ჩვიდმეტი); მათემატიკის მიმართულებით - 3 (სამი); ბიოლოგიის მიმართულებით - 2 (ორი); ეკონომიკის მიმართულებით - 7 (შვიდი); ფიზიკის მიმართულებით - 2 (ორი); ქიმიის მიმართულებით - 2 (ორი); კომპიუტერული ინჟინერიის მიმართულებით 1 (ერთი); განათლების მიმართულებით - 1 (ერთი); ქართული ფილოლოგიის მიმართულებით - 5 (ხუთი); ისტორიის მიმართულებით - 3 (სამი); საჯარო მმართველობის მიმართულებით - 5 (ხუთი); ეკოლოგიის მიმართულებით - 2 (ორი),; სოციოლოგიის მიმართულებით - 1 (ერთი); საინფორმაციო ტექნოლოგიების მიმართულებით - 2 (ორი); ელექტრული ინჟინერიის მიმართულებით - 1 (ერთი); ფილოსოფიის მიმართულებით - 1 (ერთი) და კულტურული ტურიზმის მიმართულებით - 1 (ერთი)), ხოლო არაპრიორიტეტული მიმართულებებიდან 98 (ოთხმოცდათვრამეტი) სტუდენტმა.

ვინაიდან აღნიშნული განაცხადები სრულად აკმაყოფილებენ ღონისძიებით „ლუკა ასათიანის სახელობის სტიპენდია წარმატებული სტუდენტებისათვის“ დადგენილ მოთხოვნებს, ღონისძიების დებულების თანახმად სტიპენდია გაიცემა საუკეთესო შედეგების მქონე 40 სტიპენდიატზე პრიორიტეტული მიმართულებების მიხედვით, ხოლო საუკეთესო შედეგების მქონე 10 სტიპენდიატზე არაპრიორიტეტული მიმართულებების მიხედვით. (იხ: დანართი N2).